b"\n_START_ARTICLE_\nComtat de Fermanagh\n_START_SECTION_\nGeografia f\xc3\xadsica\n_START_PARAGRAPH_\n\xc3\x89s un comtat eminement rural i es troba b\xc3\xa0sicament enmig de la conca del riu Erne. Es troba dominat per dos llacs que estan connectats: Upper i Lower Lough Erne i aiguamolls en una \xc3\xa0rea de 1.851 km\xc2\xb2. Es troba a 120 kil\xc3\xb2metres de Belfast i a 160 kil\xc3\xb2metres de Dubl\xc3\xadn.\n_START_SECTION_\nHist\xc3\xb2ria\n_START_PARAGRAPH_\nEls Annals d'Ulster que cobreixen la hist\xc3\xb2ria d'Irlanda medieval entre el 431 i 1540 foren escrits a Belle Isle en Lough Erne vora Lisbellaw._NEWLINE_Fermanagh era propietat del clan Maguire i Donn Carrach Maguire (mort el 1302) fou el primer dels caps de la dianstia Maguire. Tanmateix quan foren confiscades les terres de Hugh Maguire Fermanagh fou dividit de manera semblant als dels altres cinc comtats entre colons escocesos i anglesos i nadius irlandesos. Les baronies de Knockinny i Maghenaboy foren repartides en lots a colons escocesos, mentre que les de Clankelly, Magherastephana i Lurg ho fou a colons anglesos i les de Clanawley, Coole, i Tyrkennedy a servidors i nadius. Amb aquest nou repartiment es beneficiaren les fam\xc3\xadlies Cole, Blennerhasset, Butler, Hume i Dunbar._NEWLINE_Fermanagh va rebre l'estatut de comtat de mans d'Elisabet I d'Anglaterra, per\xc3\xb2 no fou posat sota comandament civil fins a l'\xc3\xa8poca de la Colonitzaci\xc3\xb3 de l'Ulster.\n_START_SECTION_\nDivisi\xc3\xb3 administrativa\n_START_PARAGRAPH_\nEl Districte de Fermanagh \xc3\xa9s l'\xc3\xbanic dels 26 districtes d'Irlanda del Nord que cont\xc3\xa9 la totalitat d'un dels comtats tradicionals. El districte cont\xc3\xa9 endem\xc3\xa9s les seccions de Dromore i Kilskeery, del comtat de Tyrone."